Վաշինգտոնից եւ Շարլոտսվիլից հետո երրորդ քաղաքը, որ այցելեցինք ԱՄՆ-ում, Դենվերն էր, մեր այցելած վերջին նահանգի՝ Կոլորադոյի մայրաքաղաքը: Այն ավելի ամերիկյան քաղաք էր՝ իր քաղաքաշինական խայտաբղետությամբ. մի քանի հարյուր մետրի տարբերությամբ հանդիպում էին աղյուսե քոթեջներ, բետոնե շինություններ, 40-50 հարկանի ապակեպատ շենքեր, որոնք, սակայն, չէին ձուլվում իրար եւ չէին գոյացնում քաղաքի միասնական դիմագիծ: Այդուհանդերձ կարծում եմ՝ շրջագայության մեր ծրագրում Դենվերը ներառված էր ոչ այնքան ամերիկյան տպավորություններն ու շփումներն ընդլայնելու, որքան Թրամփի համակիրների հանդիպելու համար: